**การสอบใบประกาศนียบัตรความรู้ความชำนาญ**

**สำหรับเจ้าหน้าที่ตรวจการนอนหลับแห่งประเทศไทยระดับชำนาญการ**

**โดยสมาคมโรคจากการหลับแห่งประเทศไทย**

**Certification Examination for Advance Polysomnography Technician in Thailand**

**By Sleep Society of Thailand**

**คุณสมบัติของผู้สมัครสอบ**

1. ได้รับประกาศนียบัตรความรู้ความชำนาญเจ้าหน้าที่ตรวจการนอนหลับระดับพื้นฐานอย่างน้อย 1 ปี
2. มีหนังสือรับรองหรือประกาศนียบัตรผ่านการอบรม basic life support ภายในเวลา 3 ปีที่ผ่านมา
3. มีประกาศนียบัตรผ่านการอบรมเชิงปฏิบัติการเจ้าหน้าที่เพื่อตรวจการนอนหลับ ที่จัดขึ้นโดยสมาคมโรคจากการหลับแห่งประเทศไทยที่ได้รับภายในเวลา 3 ปีที่ผ่านมา
4. มีประสบการณ์ในการอ่านผลการตรวจการนอนหลับด้วยตนเองไม่น้อยกว่า 250 ราย
5. เป็นสมาชิกของสมาคมโรคจากการหลับแห่งประเทศไทย

**เอกสารประกอบการสมัคร ณ วันสมัคร**

1. ใบสมัคร
2. สำเนาหนังสือรับรองหรือประกาศนียบัตรผ่านการอบรมอย่างน้อย basic life support ภายในเวลา 3 ปี ที่ผ่านมา (พร้อมรับรองสำเนา)
3. สำเนาใบประกาศนียบัตรผ่านการอบรม เชิงปฏิบัติการเจ้าหน้าที่เพื่อตรวจการนอนหลับ ที่จัดขึ้นโดยสมาคมโรคจากการหลับแห่งประเทศไทยที่ได้รับภายในเวลา 3 ปีที่ผ่านมา (พร้อมรับรองสำเนา)
4. สำเนา ใบประกาศนียบัตรความรู้ความชำนาญเจ้าหน้าที่ตรวจการนอนหลับระดับพื้นฐาน อย่างน้อย 1 ปี
5. ใบรับรองประสบการณ์ในการอ่านผลการตรวจการนอนหลับด้วยตนเองไม่น้อยกว่า 250 ราย จากแพทย์ผู้เชี่ยวชาญโรคจากการหลับ หรือหัวหน้างาน (ฉบับจริง)

**กำหนดการรับสมัครสอบ**

ตั้งแต่บัดนี้ จนถึง วันที่ 15 ตุลาคม 2561 โดยผู้สมัครต้องยื่นเอกสารทั้งหมดให้ครบสมบูรณ์ก่อนวันปิดรับสมัคร (ปิดรับสมัครเวลา 16.30)

**วิธีการสมัคร**

1. ส่งเอกสารการสมัครทั้งหมด ทางไปรษณีย์แบบลงทะเบียนมายัง คุณธนภรณ์ รัตนทากุล ศูนย์โรคการนอนหลับ ชั้น 7 อาคารศูนย์การแพทย์สมเด็จพระเทพรัตน์ โรงพยาบาลรามาธิบดี 270 แขวงทุ่งพญาไท เขตราชเทวี กรุงเทพฯ 10400

2. ไม่รับเอกสารการสมัครทางแฟกซ์ หรือทางอีเมล์

3. ประกาศรายชื่อผู้มีสิทธิ์เข้าสอบ วันที่ 22 ตุลาคม 2561

**ค่าสมัครสอบ**

4,000 บาท โดยเป็นค่าสอบภาคทฤษฎี 1,500 บาท ค่าสอบภาคปฏิบัติ 2,500 บาท (ไม่มีอาหารกลางวันสำหรับผู้เข้าสอบ)

**วิธีการชำระเงิน**

1. โอนเงินทางธนาคาร ชื่อบัญชี สมาคมโรคจากการหลับแห่งประเทศไทย ธนาคารกรุงเทพ สาขาสวนจตุจักร บัญชีกระแสรายวัน เลขที่บัญชี 209-304-0000

2. เช็ค สั่งจ่ายในนาม “สมาคมโรคจากการหลับแห่งประเทศไทย”

**การแจ้งสิทธิ์เข้ารับการสอบ**

หลังจากสมาคมฯ ตรวจสอบเอกสารต่าง ๆ และพบว่าผู้สมัครมีคุณสมบัติต่าง ๆ ครบถ้วนตามเกณฑ์ที่ระบุไว้เรียบร้อย สมาคมฯ จะแจ้งสิทธิ์เข้ารับการสอบไปยังผู้สมัครทาง E-mail และประกาศใน Website สมาคมฯ (www.sst.or.th)

**วิธีการสอบ**

1. การสอบภาคทฤษฎีด้วยข้อสอบปรนัย จำนวน 100 ข้อ ใช้เวลา 3 ชั่วโมง

2. การสอบภาคปฏิบัติ เป็นการสอบอ่านผล Polysomnography ในผู้ป่วยจริง จำนวน 2 ราย (ผู้ใหญ่ 1 ราย และ เด็ก 1 ราย) (ปีนี้ใช้ Program Polysmith ของ บริษัท อี ฟอร์ แอล เอม จำกัด ในการสอบ)

**วันที่สอบ 2 พฤศจิกายน 2561**

**หมายเหตุ: โปรดติดตามตารางกำหนดการสอบได้ที่** [**www.sst.or.th**](http://www.sst.or.th) **ต่อไป**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*